**NOTĂ INFORMATIVĂ**

Proiectul hotărîrii Guvernului privind organizarea şi funcţionarea ghişeului unic în domeniul autorizării activităţii în baza patentei de întreprinzător este elaborat întru executarea prevederilor art. 7 alin. (4) din Legea nr. 161 din 22 iulie 2011 privind implementarea ghişeului unic în desfăşurarea activităţii de întreprinzător (Monitorul Oficial al Republicii Moldova, 2011, nr. 170-175) şi art. 5 lit. i) din Legea nr. 160 din 22.07.2011 privind reglementarea prin autorizare a activităţii de întreprinzător (Monitorul Oficial al Republicii Moldova, 2011, nr. 170-175), precum şi întru executarea prevederilor pct. 2 subpct. 4) al Hotărîrii Guvernului nr. 778 din 04 octombrie 2013 cu privire la unele măsuri de implementare a ghişeului unic în desfăşurarea activităţii de întreprinzător.

Proiectul Hotărîrii respectiv prevede mecanismul de funcţionare a Ghişeului unic în domeniul autorizării activităţii în baza patentei de întreprinzător, mecanism care va permite solicitantului/deţinătorului patentei de întreprinzător de a se adresa Inspectoratului Fiscal de Stat teritorial (în continuare – IFS teritorial), în vederea primii sau prelungirii patentei de întreprinzător, fără a fi necesară prezentarea documentelor corespunzătoare prin intermediul cărora se confirmă achitarea contribuţiilor de asigurări sociale de stat obligatorii şi a primelor de asigurare de asistenţă medicală de la structurile teritoriale ale Casei Naţionale de Asigurări Sociale şi agenţiile teritoriale ale Companiei Naţionale de Asigurări în Medicină.

Totodată, întru asigurarea funcţionalităţii şi eficienţei Ghişeului respectiv, se solicită de a stabili termenul de intrare în vigoare a Hotărîrii respective din data de 01.07.2014.

  **VICEMINISTRU**

**Victor BARBĂNEAGRĂ**